‘Quinze dones valencianes’ de l’Editorial Afers es presenta al TAC amb la col·laboració de l’Ajuntament de Catarroja
25 gen. 2023

L’Ajuntament de Catarroja, mitjançant la regidoria de Cultura ha presentat al Teatre Auditori el llibre de l’editorial catarrogina ‘Afers’, ‘Quinze dones valencianes’. Va obrir l'acte l'alcalde, Jesús Monzó, qui va destacar la tasca cultural de l'editorial Afers i va felicitar el seu editor, Vicent Olmos, pel recent reconeixement obringut de la Fundació Huguet de Castelló per la seua editorial. L’acte va comptar amb la participació de la regidora de Cultura, Dolors Gimeno, a mes de dos de les autores d’aquest assaig històric, Laura Peris i Blanca Cerdà.

El llibre és un recull històric de 15 dones valencianes de tota mena i condició, com són les dones reals. Els quinze textos reunits són, en el millor sentit de la paraula, assaigs. Uns assaigs que naixen d’investigacions prèvies, pròpies o d’altres autors, que en alguns casos han estat fetes expressament per a aquest llibre, basades en material documental inèdit, d’arxiu, o publicat. Uns assaigs, però, escrits amb una doble voluntat de síntesi i d’amenitat per a arribar a un públic ampli.